tomron87/hebrew-wikipedia-sentences-corpus huggingface dataset:
Beeקריסטיאן קולסטאד-ברגנבטן2023 Tom Jones פטריק פיצפטריק 3 פרקים 2024 לצאת נקי Sexy Beast סר סטיבן איטון 4 פרקים2025וושינגטון בלאק (אנ') Washington Black ארסמוס ויילד 3 פרקיםTBA Kill Jackie פרידריך סדרה עתידית של אמזון פריים וידאו
שנה שם שם באנגלית תפקיד הערות 2007 Landscape with Weapon 2009 Darker Shores תיאטרון המפסטד
ג'וליאנו ויקטור דה פאולה (בפורטוגזית: Giuliano Victor de Paula) הוא כדורגלן ברזילאי המשחק בעמדת הקשר במועדון הכדורגל אתלטיקו פרנאאנסה ובנבחרת ברזיל בכדורגל.
ג'וליאנו התחיל את הקריירה הספורטיבית שלו במחלקת הנוער של מועדון הכדורגל פרנה בעיר הולדתו קוריטיבה שבמדינת פרנה.
הוא חתם בקבוצה הבוגרת בפברואר 2007.
ב-2009 הוא הוחתם במועדון הכדורגל אינטרנסיונל מהעיר פורטו אלגרה והתאקלם מהר מאוד בקבוצה וכבר בעונת הבכורה שלו בקבוצה הוזמן לנבחרת הצעירה של ברזיל וזכה עם הנבחרת בקופה אמריקה עד גיל 20 לשנת 2009.
גביע ליברטדורס 2010 היה אחד הטורנירים המוצלחים שלו והוא הוכתר למלך השערים של קבוצתו בטורניר ובנובמבר אותה שנה הוכתר לשחקן הטוב בגביע ליברטדורס.
אף שקבוצות אירופיות רבות התעניינו בו הוא הוחתם לבסוף בינואר 2011 בקבוצת דנייפרו דנייפרופטרובסק האוקראינית תמורת סכום של 11 מיליון יורו ואף שהופיע בשורות הקבוצה 87 פעמים הבקיע 16 שערים בלבד.
הישג השיא של דניפרו בתקופה ששיחק בשורותיה הייתה ההעפלה לגמר ליגת אירופה.
בקיץ 2014 חזר לברזיל וחתם בשורות גרמיו, בשורותיה הוא הבקיע 11 שערים.
ביולי 2016 הוחתם בשורות זניט סנקט פטרבורג הרוסית תמורת 7 מיליון יורו לחוזה בן 4 שנים.
הוא התאקלם היטב בשורות הקבוצה והפך לבורג מרכזי בקבוצה ולאחד המבקיעים הגדולים בליגה הרוסית בעונת הבכורה שלו.
הוא אף הוכתר לאחד ממלכי השערים ב, משהבקיע 8 שערים באותה עונה.
במדי זניט הוא בסך הכל הופיע ב-42 משחקים בכל המסגרות והבקיע 17 שערים כשהוא הופך למלך השערים של זניט בעונת הבכורה שלו.
ב-12 באוגוסט 2017 חתם בשורות פנרבחצ'ה הטורקית.
ב-7 באוגוסט ערך את הופעתו הבכורה בקבוצה בהפסד 1-0 לבנפיקה ליסבון במוקדמות ליגת האלופות.
ב-20 באוגוסט ערך את הופעתו הבכורה בליגה הטורקית בתיקו 2-2 נגד טרבזונספור.
ב-17 בספטמבר הבקיע את שערו הראשון בקבוצה בניצחון 1–4 על אלניהספור.
ב-16 באוגוסט 2018 חתם בא-נסר הסעודית.
באוקטובר 2020 חתם באיסטנבול בשאקשהיר מהליגה הטורקית.
בקיץ 2021 חזר למולדתו ברזיל וחתם בקורינתיאנס.
ג'וליה היא שמה של בובה המופיעה בתוכנית הטלוויזיה רחוב סומסום.
ג'וליה היא ילדה בת ארבע.
עורה בצבע צהוב, שיערה בצבע כתום ועיניה ירוקות.
היא לובשת חולצת שמלה ורודה כהה על חולצה ורודה כהה ומכנסיים ירוקים ונעליים שחורות.
הבובנאית שמפעילה את ג'וליה היא סטייסי גורדון, שיש לה בן אוטיסט.
ג'וליה ייחודית בכך שהיא הבובה הראשונה בסדרות לילדים, וברחוב סומסום בפרט, שנמצאת על הספקטרום האוטיסטי.
היא הוספה לתוכנית בעקבות העלייה במקרי הילדים המאובחנים כבעלי תסמונות הספקטרום האוטיסטי.
ג'וליה מאופיינת במגוון תכונות הנקשרות לאוטיזם, היא מדברת בשפה דלה, לא מסתכלת לכיוון מי שהיא מדברת אליו, ולא תמיד מגיבה כשפונים אליה.
היא רגישה לקולות חזקים, והיא צמודה לבובת ארנב החביב עליה.
הדמות הופיעה לראשונה, בגרסה דיגיטלית של הסדרה, באוקטובר 2015.
ההופעה הראשונה שלה בסדרה ששודרה ברשתות HBO ו-PBS הייתה ב-10 באפריל 2017. ההופעה שלה נועדה להדגיש יוזמה חדשה של רחוב סומסום להעלות את המודעות לילדים אוטיסטים, "רחוב סומסום ואוטיזם: לראות את המופלא שבכל ילד", תוך שימוש באמצעים חדשים "שנוצרו כדי לתת שירות לילדים אוטיסטים ובני משפחותיהם".
ג'וליה בולט הייתה זונה אמריקאית, מן המפורסמות והפופולריות ביותר בווירג'יניה סיטי, נבדה.
מגוון סרטים וספרים קיבלו השראה מהקריירה האמיתית או המדומה שלה.
היא הגיעה לווירג'יניה סיטי בעת צמיחת העיר בעקבות גילוי עורק הכסף קומסטוק ב-1863. היא הייתה דמות פופולרית בקרב הכורים, והכבאים המקומיים חלקו לה כבוד ומינו אותה כחברה לשם כבוד.
היא נרצחה ב-18 או 19 בינואר 1867. ג'ון מילאן, נווד וגנב תכשיטים צרפתי, הורשע ברצח שלה.
ג'וליה בולט, או ג'ול, נולדה בשנת 1832 במיסיסיפי.
היה לה בית במקום מבוקש, והיא יכלה לבחור מבין לקוחותיה, וגם לגבות כסף רב עבור שירותיה.
היא הייתה פופולרית בין ה"פועלים" וה"מכובדים" כאחד.
הכבאים הפכו אותה לחברה של כבוד בתחנה, ועל פי עיתונות התקופה, היא גם יצאה איתם לכבות שריפות, הפעילה את משאבת המים, וסייעה בדרכים אחרות.
היא הובילה עמם את צעדת יום העצמאות, כשהיא חובשת לראשה כובע כבאים, והכבאים צועדים אחריה.
סופר עליה שהיא גם עמדה לצד הכורים במהלך אסונות אחרים, כגון במהלך מגפת שפעת, כאשר עבדה בתחנת האוכל וטיפלה בחולים.
בולט גם גייסה כספים עבור צבא האיחוד במהלך מלחמת האזרחים האמריקאית.
אם בתחילת הדרך מעמד הזונות בעיירה היה של כבוד, ככל שהעיירה התפתחה והגיעו נשותיהן של כורים ואנשי עסקים אחרים, מעמדן החברתי התערער.
אך בולט פיתחה יחסים קרובים גם עם בעלי ההשפעה בווירג'יניה סיטי, וייתכן שזו הסיבה שרציחתה הכתה גלים יותר מאשר רציחותיהן של נשים רבות שעסקו בזנות, אשר לא עשו כותרות.
בבוקר 20 בינואר 1867 גילתה המשרתת של ג'וליה את גופתה, בלבוש חלקי, בחדר השינה שלה.
היא נחנקה והוכתה למוות, ואולי אף נורתה.
וירג'יניה סיטי נכנסה לאבל, ואפילו סגרו את המכרות ואת המסבאות לאות כבוד.
ביום הלוויה שלה, ב-21 בינואר, נוצרה תהלוכה של אלפים מאחורי הכרכרה שנשאה את ארון קבורתה; קודם הכבאים, ואחריהם חברי המיליציה שניגנו שירי לוויה.
ג'וליה נקברה בבית הקברות בפלאוור היל.
כעבור כשנה נעצר ג'ון מילאן, נווד צרפתי שנמצא עם מספר חפצים של ג'וליה בחזקתו.
הוא הורשע, וב-24 באפריל 1868 הוא הלך אל הגרדום, כשהוא נשבע שהוא אינו אשם ברציחתה, ורק היה שותף לגנבת חפציה הדלים.
הסופר מארק טוויין היה בין העדים לתלייתו.
האגדה של ג'וליה המשיכה לאחר מותה.
חברת הרכבת "וירג'ינה וטראקי" קראה לקרון פאר על שמה, ודיוקנה היה תלוי במסבאות רבות בווירג'יניה סיטי.
הסופר רקס ביץ' הנציח אותה בדמות "צ'רי מאלוט" ברומן שלו, The Spoilers.
אוסקר לואיס כתב בספרו Silver Kings שג'וליה בולט היא האישה שנכתב אודותיה יותר מאשר כל אישה אחרת מתקופת עורק קומסטוק.
באוקטובר 1959, פרק בסדרת הטלוויזיה "בוננזה" שכותרתו "הסיפור של ג'וליה בולט" תיאר את ליטל ג'ו מתאהב בג'וליה, למורת רוחו של אביו.
את ג'וליה גילמה השחקנית ג'יין גריר.
האגודה ההיסטורית E Clampus Vitus היא אחוות גברים אשר מקורה בחברת הכורים של המאות ה-18 וה-19, ואשר כיום פועלת לשימור היסטוריית הכרייה של מערב ארצות הברית.
הלשכה של וירג'יניה סיטי נקראת לשכת ג'וליה כ.
בולט, וממוקמת בבניין שאף הוא נקרא על שמה.
מוזיאון האורות האדומים על שם ג'וליה בולט בווירג'יניה סיטי משמר את ההיסטוריה של המחוז בו עבדו הזונות, שהיו קבוצה מרכזית בהיסטוריה של המערב הישן.
מועדון הסזארק היה מועדון מפורסם בווירג'יניה סיטי, אשר נקרא על שם קוקטייל אלכוהולי שהמציאה ג'וליה בולט.
ד"ר ג'וליאנה טסורו (Giuliana Tesoro; 1 ביוני 1921 – 29 בספטמבר 2002) הייתה כימאית יהודיה אמריקאית ממוצא איטלקי, אשר רשמה במהלך חייה יותר מ-125 פטנטים.
היא היגרה לארצות הברית בשנת 1939 בזמן שלטונו של בניטו מוסוליני.
רוב הפטנטים שלה שימשו את תעשיית הטקסטיל האמריקאית, אחד המפורסמים מביניהם הוא הסיב העמיד לאש.
ג'וליאנה קוואגלירי (Cavaglieri) נולדה ב-1921 בוונציה למשפחה יהודית.
אביה, ג'ינו מארוני קוואגלירי, מת כשהיא הייתה בת 12 בלבד.
לאחר סיום לימודיה, טסורו לא הורשתה ללמוד באקדמיה האיטלקית בגלל חוקי הגזע שהועברו במדינה.
ב-1939 טסורו היגרה לארצות הברית כדי לרכוש חינוך אקדמי באוניברסיטת ייל.
ב-1943 היא נישאה לוויקטור טסורו ואימצה את שמו.
היא יצאה לגמלאות בשנת 1996. טסורו נפטרה בגיל 81 בעיירה דובס פארי בניו יורק.
בשנת 1943, בהיותה בת עשרים ואחת בלבד, טסורו קיבלה דוקטורט בכימיה אורגנית.
ב-1972 היא קיבלה עבודה כפרופסור אורחת ב-MIT, ולאחר ארבע שנות הוראה היא החליטה לעבוד בפקולטה כמרצה מן החוץ.
בנוסף, היא עסקה במחקר באוניברסיטה עד 1982. לאחר מכן היא התמנתה לפרופסור במכון הפוליטכני של אוניברסיטת ניו יורק, שם היא עבדה עד 1996.
לאחר שקיבלה את הדוקטורט שלה טסורו עבדה בחברת קלקו כימיקלים (Calco Chemical Company).
ב-1944 היא קיבלה תפקיד כחוקרת כימית באוניקס אוילז אנד כימיקלז (Onyx Oil and Chemical Company).
היא קודמה להיות ראשת המחלקה לסינתזה אורגנית ב-1946, עוזרת הנהלת מחקר ב-1955, ומנהלת שותפה ב-1957. לאחר מכן היא התמנתה לעוזרת הנהלת מחלקת מחקר אורגני בג'יי.
מאוחר יותר היא עבדה במכון לחקר טקסטיל במשך שנתיים.
היא הייתה כימאית בכירה ומנהלת מחקר כימי בתעשיות ברלינגטון (Burlington Industries).
בתקופת עבודתה בתעשייה, טסורו רשמה מעל 125 פטנטים המסייעים לתעשיית הטקסטיל, ביניהם סיבים חסינים לאש, דרכים למניעת הצטברות חשמל סטטי ועוד.
היא התמקדה במציאת רעיונות אשר ישפרו את תעשיית הטקסטיל וייעלו את דרכי היצור השונות.
1963 - פרס אולני של האגודה האמריקאית לכימאי טקסטיל וצובעים
1978 - פרס ההישג של אגודת המהנדסות.
ג'וליה אנדרוז בראונלי היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס ה-26 של מדינת קליפורניה.
בראונלי חברת המפלגה הדמוקרטית, וטרם היבחרה לבית הנבחרים האמריקאי הייתה חברה בבית המחוקקים של קליפורניה.
בראונלי נולדה באייקן שבקרוליינה הדרומית וגדלה בווירג'יניה.
במשך ארבע שנים למדה בפיירפקס הול, מוסד חינוכי לנשים בוויינסבורו, וירג'יניה.
בשנת 1975 קיבלה בראונלי תואר ראשון במדע המדינה מהסמינריון והמכללה מאונט ורנון שבאוניברסיטת ג'ורג' וושינגטון, וארבע שנים אחר כך בשנת 1979 קיבלה תואר שני במנהל עסקים מאמריקן יוניברסיטי.
בשנים 1994–2006 הייתה בראונלי חברה במועצת החינוך המחוזית של מחוז סנטה מוניקה-מאליבו, ולשלוש תקופות כהונה במועצת חינוך זו הייתה נשיאת המועצה.
בשנת 2006 התמודדה בראונלי לבית המחוקקים של קליפורניה מטעם מחוז בית המחוקקים ה-41 של המדינה.
בראונלי גברה על ארבעה מועמדים אחרים בבחירות מקדימות שנערכו במפלגה הדמוקרטית, ובבחירות הכלליות ניצחה עם 62% מקולות הבוחרים.
בשנת 2008 היא זכתה בבחירות חוזרות לתקופת כהונה שנייה עם 66% מהקולות.
בשנת 2010 זכתה לתקופת כהונה שלישית עם 59% מקולות הבוחרים.
בשנת 2012 לא הייתה יכולה להתמודד מחדש בשל הגבלת כהונה לאחר שש שנים בבית המחוקקים של קליפורניה, שהן שלוש תקופות כהונה רצופות.
במהלך כהונתה בבית המחוקקים זכתה בראונלי לתמיכה בידי "ליגת מצביעי הסביבתנות".
ב-2010 ניסחה בראונלי הצעת חוק ששמה למטרה לאסור שימוש בשקית קניות מפלסטיק, אך הצעת החוק לא נתקבלה.
בפברואר 2012 הודיעה בראונלי על מועמדותה לבית הנבחרים של ארצות הברית מטעם מחוז הקונגרס ה-26 של קליפורניה.
המחוז היה בעבר מחוז הקונגרס ה-24, שיוצג בידי אלטון גאלי מהמפלגה הרפובליקנית, חבר בית הנבחרים במשך 26 שנה.
בבחירות הכלליות ניצחה בראונלי את טוני סטריקלנד הרפובליקני עם 53%.
בראונלי התמודדה מחדש בבחירות 2014, מול ג'ף גורל הרפובליקני, עליו גברה בבחירות הכלליות.
בראונלי נכללה בתוכנית החזית של ועדת הקמפיין הקונגרסיאלית של המפלגה הדמוקרטית, שנועדה להגן על חברי קונגרס פגיעים.
לאחר שהמועמדים הרפובליקנים קיבלו מעל 50% מהקולות בבחירות הדֶמֵה ביוני 2014, המירוץ בין הרפובליקנים לדמוקרטים על ייצוג מחוז הקונגרס ה-26 של קליפורניה נעשה צמוד, מה שהביא לבחינה מדוקדקת יותר של תוצאות הבחירות הכלליות.
מהתוצאות הראשוניות עלה כי בראונלי זכתה ב-51% עד 49%, כאשר כ-4,000 קולות מפרידים בין המועמדים.
בראונלי תומכת ב-DREAM Act (חוק לסיוע, פיתוח וחינוך לזרים שהיגרו לארצות הברית), בחוק הגנת החולה וטיפול בר השגה ובנישואים חד מיניים.
היא דגלה בעד הרחבת הרגולציה על חברות הביטוח ובהגדלת המימון לעמרכת החינוך הציבורית.
מאז שנבחרה לקונגרס הצביעה בראונלי עם המפלגה הדמוקרטית 93% מהזמן.
ב-19 בנובמבר 2015 הצביעה בעד הצעת החוק "HR 4038", חקיקה שתפסיק למעשה את יישובם מחדש של פליטים מסוריה ומעיראק בארצות הברית.
ג'וליאנו אמאטו (באיטלקית: Giuliano Amato; נולד ב-13 במאי 1938) הוא פוליטיקאי איטלקי, שכיהן פעמיים כראש ממשלת איטליה, תחילה בין השנים 1992–1993 ושוב בין השנים 2000–2001.
מאוחר יותר הוא היה סגן נשיא האמנה בדבר עתיד אירופה שניסחה את החוקה האירופית ועמדה בראש קבוצת אמאטו.
הוא מכונה בדרך כלל הדוטור סוטיל (Sottile), (שפירושו "דוקטור סובטיליס", הסוויטה של הפילוסוף הסקוטי מימי הביניים ג'ון דונס סקוטוס, התייחסות לעדינותו הפוליטית).
בין השנים 2006–2008 הוא היה שר הפנים בממשלתו של רומנו פרודי.
ב־12 בספטמבר 2013 מינה אותו הנשיא ג'ורג'יו נפוליטאנו לבית המשפט החוקתי באיטליה, שם כיהן מאז.
נולד בטורינו למשפחה סיציליאנית, אמאטו גדל בטוסקנה.
הוא קיבל תואר ראשון במשפטים מאוניברסיטת פיזה בשנת 1960, בזמן שלמד בבית הספר היוקרתי "קולג'יו מדיקו-ג'יוריקו" מ"סקואולה נורמלה סופרורי", שהיום הוא בית הספר ללימודים מתקדמים בסנט'אנה, ותואר שני במשפטים השוואתיים ממשפט קולומביה.
בית ספר בשנת 1963. לאחר לימד באוניברסיטאות מודנה, פרוג'יה ופירנצה, עבד כפרופסור למשפט חוקתי איטלקי והשוואתי באוניברסיטת רומא לה ספינזה בין השנים 1975–1997.
אמאטו החל את הקריירה הפוליטית שלו בשנת 1958, כשהצטרף למפלגה הסוציאליסטית האיטלקית.
היה מזכיר המדינה במשרד ראש הממשלה בין השנים 1983–1987, סגן ראש הממשלה בין השנים 1987–1988 ושר האוצר בין השנים 1987–1989.
מיוני 1992 עד אפריל 1993 כיהן אמאטו כראש הממשלה.
במהלך עשרת החודשים האלה סדרה של פרשיות שחיתות טלטלה את איטליה וסחפה כמעט מעמד שלם של מנהיגים פוליטיים.
אמאטו עצמו מעולם לא היה מעורב, למרות קרבתו לבטינו קראקסי, דמות מרכזית במערכת השחיתות.
כראש ממשלה, אמאטו הגיב ביעילות לשני פיחות של הלירה בעקבות ספקולציות במטבע שהובילו את גירוש איטליה מהמערכת המטבעית האירופית בכך שקיצץ את הגירעון התקציבי בצורה דרסטית ובכך נקט בצעדים הראשונים בדרך שתביא את איטליה לאמץ את האירו.
ג'וליאנו אמאטו משמש כיו"ר שותף לכבוד בפרויקט הצדק העולמי.
פרויקט הצדק העולמי פועל להובלת מאמץ רב-תחומי עולמי לחיזוק שלטון החוק לפיתוח קהילות של הזדמנויות ושוויון.
ג'וליאן ריימונד (באנגלית Julian Raymond) הוא כותב שירים ומפיק מוזיקלי אמריקאי.
הוא עבד עם מוזיקאים רבים, כגון Insane Clown Posse, גלן קמבפל, צ'יפ טריק, ג'ניפר נטלס, טיילור סוויפט, פאסטבול, אלברט לי, פליטווד מק, קוטנמאוט קינגס ועוד רבים.
ריימונד הפיק הרבה מהאלבומים של להקת צ'יפ טריק.
הוא כתב והפיק את השיר "I'm Not Gonna Miss You" לפסקול של הסרט התיעודי "גלן קמבפל: אני אהיה אני" (2014).
השיר הועמד בקטגוריית "השיר המקורי הטוב ביותר" בטקס פרסי אוסקר ה-87; המועמדות חולקה עם גלן קמבפל.
השיר זכה גם בקטגוריית "שיר הקאנטרי הטוב ביותר" בטקס פרסי הגראמי, וקיבל מועמדות בקטגוריית "השיר הטוב ביותר שנכתב עבור מדיה חזותית".
"Im Not Gonna Miss You" (שיר של גלן קמבפל) - מפיק וכותב
Bang, Zoom, Crazy, Hello (אלבום של צ'יפ טריק) - מפיק וכותב
The Latest (אלבום של צ'יפ טריק) - מפיק וכותב
Rockford (אלבום של צ'יפ טריק) - מפיק וכותב
"Cold Turkey" (שיר של צ'יפ טריק) - מפיק
It's About Time (אלבום של האנק ויליאמס ג'וניור) - מפיק
See You There (אלבום של גלן קמפבל) - מפיק, קולות, מהנדס, כותב
Ghost on the Canvas (אלבום של גלן קמפבל) - מפיק, קולות, כותב
Odd Soul (אלבום של מיוטמאט) - מפיק
"Positive Vibes" (שיר של קוטונמאוט קינגס) - מפיק
"I Started a Joke" (שיר של הוולפלאורס) - מפיק
The Harsh Light of Day (אלבום של פאסטבול) - מפיק
Steal This Record (אלבום של מכונות ההתאבדות) - מפיק
The Suicide Machines (אלבום של מכונות ההתאבדות) - מפיק
Battle Hymns (אלבום של מכונות ההתאבדות) - מפיק
Destruction by Definition (אלבום של מכונות ההתאבדות) - מפיק
"Rodeo" (שיר של המסיבה) - מפיק וכותב
Bigger (אלבום של שוגרלנד; כולל השיר "Babe" בהשתתפות טיילור סוויפט) - מפיק
ג'וליה בורגיניון מריניו (בפורטוגזית: Giulia Bourguignon Marinho, נולדה בתאריך 13 באוגוסט 1999) היא זמרת-יוצרת, מלחינה ושחקנית ברזילאית, המוכרת בשם הבמה שלה ג'וליה בי.
מריניו נולדה בתאריך 13 באוגוסט 1999 בעיר ריו דה ז'ניירו, ברזיל והיא בתו של איש העסקים והפוליטיקאי פאולו מרינו (Paulo Marinho).
בגיל שש החלה לנגן בפסנתר ובגיל שמונה הלחינה את השיר הראשון שלה.
בשנת 2017, הופיעה מריניו עם להקת מארון 5 כששרו את השיר "She Will Be Loved" ולאחר שקיבלה שבחים רבים בחרה לעזוב את לימודיה בבית הספר למשפטים ולהמשיך עם הקריירה המוזיקלית.
בסוף שנת 2017, החלה לפרסם גרסאות כיסוי של שירי אמן בערוץ היוטיוב שלה וזכתה להכרה רבה כשחצתה את 20 מיליון הצפיות בשיר "תן לי ללכת" (Deixe-Me Ir) של להקת 1Kilo.
בשנת 2018, חתמה את ההסכם הראשון שלה עם חברת וורנר מיוזיק גרופ.
בשנת 2019, הוציאה את סינגל הבכורה שלה "חבל" (Too Bad) ותוך זמן קצר נכנס לרשימת 50 השירים המובילים של אפליקציית ספוטיפיי.
בסוף שנת 2019, הוציאה את הסינגל השני שלה "שאגה" (Chega) והשלישי "מנינה סולטה" (Menina Solta) בשפה הפורטוגזית.
בחודש מרץ 2020, הוציאה את הסינגל הרביעי שלה "זו לא הייתה אהבה" (Não Era Amor).
בחודש דצמבר 2020, הוציאה את הסינגל החמישי שלה "אני אוהבת את עצמי יותר" (Eu Me Amo Mais).
בשנת 2022 כיכבה בתפקיד הראשי בסרט "מאחורי היקום" שהופץ בנטפליקס.
ג'וליה היא שפת תכנות עילית מהירה ודינמית, לתכנות כללי, טכני ומדעי.
השפה מצטיינת במיוחד בתכנות המדעי ובביצוע מהיר של אנליזות נומריות, אולם מתאימה גם לכתיבה של תוכנות לקוח ושרת באפליקציות רשת, לתכנות מערכות Low level, לשימוש כשפת מִפרט לפני מימוש ולשאר שימושים כלליים.
לג'וליה תחביר דומה לשפות אחרות מאותו תחום (MATLAB, R, פייתון, SciLab וכולי), והיא מספקת מהדר JIT מתקדם (ולמעשה Just Ahead Of Time, כי הקוד כולו מהודר מראש), מערכת טיפוסים דינמית עם פולימורפיזם פרמטרי, עיבוד מקבילי מבוזר ויכולת לתקשר ישירות עם פונקציות בפורטרן, C ופייתון.
בנוסף לאלו יש לג'וליה ספריה רחבת היקף של פונקציות מתמטיות, ויכולת לעבוד במבנה של מחברת דרך דפדפן, באמצעות IJulia, שהוא שיתוף פעולה עם קהילת IPython.
קהילת המפתחים של ג'וליה תורמת דרך חבילות חיצוניות, ואלה משולבות בסביבת העבודה באמצעות מנהל חבילות מובנה.
תוכנות בשפת ג'וליה יכולות לרוץ בצורה שדומה לשפות סקריפט מתפרשות, כפי שניתן לראות ב־Julia REPL, אך ניתן גם לקמפל אותן לחבילות מוכנות להתקנה או הרצה, ואף לא לכלול בהן את קוד המקור כאשר מעוניינים למנוע הפצה שלו.
ג'וליה עצמה אף היא אופציונלית בחבילות שכאלו, אך כאשר היא אינה נכללת היכולות מוגבלות יותר.
לג'וליה יש מנגנון של איסוף זבל בטכניקה של חישוב ביטויים מוקדם (Eager evaluation).
הספריות שלה ברובן כתובות גם הן בג'וליה, ביניהן ספריות לאלגברה ליניארית, ליצירת מספרים אקראיים, ל-התמרת פורייה מהירה (FFT) ולטיפול בביטויים רגולריים.
כמה מהספריות, כגון זו של FFT, נכללו בעבר כחלק מהשפה, אך הופרדו מאוחר יותר לחבילות עצמאיות, ובנוסף לאלו קיימות גם ספריות ב-C ובפורטרן.
תוכנות בג'וליה מאורגנות בדרך כלל סביב הגדרות הפונקציות, ובמסגרת קונספט ה-Multiple dispatch, רוב המשקל הוא על הצירופים השונים של סוגי משתנים.
ישנם מספר כלי פיתוח שתומכים בתכנות בג'וליה, כמו Visual Studio Code שפותחו לו הרחבות שמוסיפות תמיכה בג'וליה, כמו גם יכולות ניפוי שגיאות ו-Linting.
בנוסף ישנם כלי שילוב כגון Profiler, מנפה שגיאות, וחבילת Rebugger.jl שמאפשרת ניפוי שגיאות בהפעלות חוזרות.
העבודה על הפרויקט החלה בשנת 2009 על ידי ג'ף בזאנסון, סטפן קרפינסקי, ויראל ב.
שאה ואלן אדלמן, במטרה ליצור שפה חופשית, עילית ומהירה.
ב-14 בפברואר 2012 יצרו אתר אינטרנטי בו הוסבר מדוע יצרו את השפה, ובאותה שנה יצאה לאור גרסת קוד פתוח של השפה.
בריאיון ב-2012 הסביר קרפינסקי את הבחירה בשם "ג'וליה": "למעשה, אין ממש סיבה.
זה פשוט נראה כמו שם טוב." הוא סיפר כי בחר את השם בהמלצת חבר.
הודעה מטעם יוצרי השפה על הסיבות ליצירתה, צוין כי הם משתמשים כבדים של Matlab עם ניסיון במגוון שפות תכנות, ואינם מרוצים מהכלים הקיימים לתכנות מדעי.
הכלים הקיימים, לדבריהם, טובים כל אחד בתחומו, אך כושלים בתחומים אחרים.
הם רצו תוכנה חופשית, שתהיה מהירה כמו C ודינמית כמו Ruby.
שתהיה לה ההומואיקוניות (התייחסות זהה לקוד ומידע) של Lisp, עם הסימנים המתמטיים שיש ב-Matlab.
שתהיה שפת דבק כמו Shell, קלה ללימוד, אבל לא משעממת להאקרים מנוסים.
ומעבר לכל אלו, שתהיה בעלת יכולת לעבודה אינטראקטיבית, אבל גם תאפשר עבודה בתצורת עריכה והרצה.
מאז ההכרזה, משתמשים ממעל 10,000 חברות כבר הורידו את ג'וליה, עם יותר מ-29 מיליון הורדות ביולי 2021 (עליה של 87%–113% בשנה), והיא נמצאת בשימוש ביותר מ-1,500 אוניברסיטאות.
הכנס האקדמי JuliaCon למפתחי ומשתמשי ג'וליה נערך מדי שנה מאז 2014, ומשתתפים בו מעל 28,000 צופים.
העניין ההולך וגובר של חברות שונות בג'וליה הביא ביולי 2015 להקמתה של חברת Julia Computing בידי ויראל ב.
שאה, דיפאק וינצ'הי, אלן אדלמן, ג'ף בזאנסון, סטפן קרפינסקי וקינו פישר.
החברה שינתה את שמה ל־JuliaHub בנובמבר 2022. JuliaHub עוסקת במתן שירותים בתשלום בתחומי התמיכה, ההכשרה והייעוץ, בהפצת סביבת JuliaPRO שמותאמת לתכנות מדעי, ובאינטגרציה עם טכנולוגיות ענן.
ב-2017 גייסה Julia Computing השקעת גרעין של 4.6 מיליון דולר מקרנות ההשקעות ג'נרל קטליסט ופאונדר קולקטיב, ובאותו חודש קיבלה מענק של 910,000 דולר מקרן אלפרד פ.
סלואן לתמיכה בפיתוחי קוד פתוח של ג'וליה, ובהם 160,000 דולר לקידום גיוון באוכלוסיית ג'וליה.
בדצמבר 2019 קיבלה מימון של 1.1 מיליון דולר מהממשל האמריקאי כדי "לפתח כלי למידת מכונה מבוסס רכיבים נוירוניים להפחתת צריכת האנרגיה הכוללת של מערכות חימום, אוורור ומיזוג בבניינים."
ביולי 2021 הודיעה Julia Computing שגייסה 24 מיליון דולר בסבב A שהובילה חברת Dorilton Ventures, שבבעלותה גם צוות פורמולה 1 וויליאמס רייסינג שאף הוא חבר ל־Julia Computing.
לדבריו של המנהל המסחרי של וויליאמס: "ההשקעה בחברות שבונות טכנולוגיית ענן עילית מהווה מיקוד אסטרטגי לדורילטון, והפלטפורמה המגוונת של ג'וליה, עם יכולותיה המהפכניות בסימולציה ומידול רלוונטית מאוד לעסק שלנו.
אנו מצפים להטמיע את Julia COmputing בספורט המתקדם בעולם מבחינה טכנולוגית."
ביוני 2023 גייסה החברה, תחת שמה החדש "JuliaHub", השקעה אסטרטגית חדשה של 13 מיליון דולר בהובלת AE Industrial Partners HorizonX ("AEI HorizonX"), פלטפורמת הון סיכון שהוקמה בהשתתפות חברת בואינג ומשתמשת בעצמה בג'וליה.
מספר גורמים בעלי מוניטין משתמשים בג'וליה, החל מבית ההשקעות בלאקרוק, שמשתמש בה לניתוח סדרות עתיות, ועד חברת הביטוח הבריטית אביבה, שמשתמשת בג'וליה לחישוב סיכונים.
ב-2015 השתמש בנק הפדרל ריזרב של ניו יורק בג'וליה כדי לייצר מודלים של הכלכלה האמריקאית, וציינו שם כי השפה גרמה להערכות מבוססות המודל להיות מהירות פי עשרה מהמימוש הקודם ב-MATLAB.
בכנס Juliacon של 2017 הכריזו ג'פרי רג'יר, קינו פישר ואחרים שפרויקט סלסטה ליצירת קטלוגים אסטרונומיים השתמש בג'וליה כדי להשיג ביצועי שיא של 1.54 פטהפלופים תוך שימוש ב-1.3 מיליון תהליכונים על 9,300 צמתי Knights Landing של מחשב העל Cray XC40, שהיה אז השישי ברשימת המחשבים המהירים בעולם.
בכך הצטרפה ג'וליה לרשימת השפות העיליות בהן נעשו חישובים ברמת הפטהפלופים, שכללה עד כה רק את C, C++ ופורטרן.
שלושה מהיוצרים של ג'וליה קיבלו ב-2019 את פרס ג.
Julia Computing ו-אנבידיה הודיעו על זמינות של ג'וליה כמכל מוכן מראש ברשימת המכלים של ענן ה-GPU של NVIDIA (שמוכר בשם NGC).
כאשר NVIDIA, כחלק מההצעה להשתמש בג'וליה על x86 ועל ARM מציינת "ג'וליה מציעה חבילה של אקוסיסטם מפורט למחשוב עתיר ביצועים, כולל למידת מכונה, מדעי המידע, תחומים מדעיים שונים וויזואליזציה."
ג'וליה משמשת מאז 2022 במערכות משובצות לתכנון וביצוע טיסות של כלי טיס בלתי מאוישים בעלי יכולת המראה ונחיתה אנכית של מעבדת המחקר של חיל האוויר של ארצות הברית.
גם נאס"א וסוכנות החלל הברזילאית משתמשים בג'וליה לתכנון משימות חלל ולהדמיית לוויינים.
ישנו גם פרויקט נוסף העוסק במערכת משובצת לשליטה בכיוון של לוויין בחלל באמצעות ג'וליה.
CERN משתמשת בג'וליה כדי לנתח מידע שמגיע ממאיץ LHC (ניסוי LHCb)
נכון ל־2022 ג'וליה התקבלה באוניברסיטאות כגון MIT, אוניברסיטת סטנפורד, UC Berkeley ואוניברסיטת קייפ טאון.
השפה נמצאת בשימוש גם בחברות כגון אמאזון, IBM, מחקר הבינה המלאכותית של ג'יי פי מורגן ו ASML אחזקות.
השפה בשימוש בכל מעבדות האנרגיה הלאומי בארצות הברית.
ברית מודל האקלים משתמשת בג'וליה על שרתים מבוססי ARM.
ב-2023 אמאזון יצרה תמיכה בג'וליה לצורכי מחשוב קוואנטי ולמידת מכונה דרך Amazon SageMaker
מאז 2014 מקיימת הקהילה של ג'וליה כנס שנתי המכוון למפתחים ומשתמשים.
Juliacon הראשון התקיים בשיקגו, ומאז הכנס מתקיים מדי שנה.
הכנס התארח במספר מקומות לאורך קיומו, בהם MIT ואוניברסיטת מרילנד בבאלטימור, ומספר המשתתפים בו עלה מעשרות בודדות בתחילתו לעשרות אלפים משתתפים בפועל בתחילת העשור השני של המאה ה-21..
שנה נרשמים משתתפים בפועל (בכנסי האונליין: מספר צופים בהרצאות) מספר הרצאות הערות מס' ± %± מס' ± %± מס' ± %± 2014 - - - - - - 22 - - כנס פיזי באוניברסיטת שיקגו, ארצות הברית.
לראשונה ההרצאות התקיימו במספר שפות.
2023 565 195 ביחס לכנס הפיזי האחרון ב־2019.לא היה רישום להשתתפות אונליין.
52% ביחס לכנס הפיזי האחרון ב־2019.לא היה רישום להשתתפות אונליין.
התקיים ביחד עם כנסי JuMP-dev, SciMLCon והכנס לכבוד יום ההולדת של אלן אדלמן.
לא דווחו סטטיסטיקות לאחר הכנס.
קהילת ג'וליה נוכחת במספר פלטפורמות: טוויטר, לינקדאין, פייסבוק, Slack, Zulip, דיסקורד, Discourse, Stack Overflow, יוטיוב, ועוד.
מאז מאי 2017 ועד דצמבר 2023, הועסק מנהל קהילה לשפת ג'וליה.
בתחילה היה זה אלכס ארסלנד ששימש בתפקיד עד סוף 2019 ומאז ועד דצמבר 2023 שימש בתפקיד לוגן קילפטריק.
לא דווח על מנהל קהילה חדש מאז.
שפת ג'וליה הפכה לפרויקט ממומן על ידי המלכ"ר NumFOCUS (שמממן גם פרויקטים כמו NumPy, pandas ו-Ipython) ב-2014, כדי להבטיח את השרידות של הפרויקט לטווח ארוך.
באפריל 2024 התמנה לוגן קילפטריק, לשעבר מנהל קהילת ג'וליה, לנשיא NumFocus.
ד"ר ג'רמי קפנר ממעבדת לינקולן ב-MIT היה המממן המייסד של פרויקט ג'וליה בימיו הראשונים.
בנוסף, תרומות מקרן גורדון ובטי מור, מקרן אלפרד פ.
סלואן, מאינטל ומסוכנויות שונות כגון NSF, DARPA, המכונים הלאומיים לבריאות, נאס"א ו-FAA סייעו רבות בהתפתחות הפרויקט.
מענקי המחקר של מוזילה, שמייצרת את הדפדפן פיירפוקס, מימנו ב-2019 חבר בצוות הרשמי של ג'וליה לפרויקט "מביאים את ג'וליה לדפדפן".
ג'וליה נתמכת גם על ידי תורמים פרטיים בגיטהאב.
טים הולי עבד על שיפור המהירות של ג'וליה 1.9 ב"מעבדת הולי" באוניברסיטת וושינגטון בסנט לואיס, במימון .
מעבר לעבודתו של הולי, גרסה 1.9 יצאה גם בתמיכה של נאס"א, של הקרן הסביבתית של אאודי ושל יוזמות פילנתרופיות של אריק ו, פול אלן ומשפחתו, ו.
אלו המאפיינים העיקריים של השפה:
Multiple Dispatch: מאפשר להגדיר את תפקודן של פונקציות על בסיס הרכב הפרמטרים שלהן.
מערכת טיפוסים דינמית: יש טיפוסים לתיעוד, לאופטימיזציה ולתפעול פונקציות.
ביצועים מהירים, קרובים לאלו של שפות סטטיות כגון C.
Coroutines: סוג של תהליכונים ירוקים עם יכולת ריבוי משימות שיתופית (בה התהליכון הוא שמעביר שליטה לתהליכון אחר).
טיפוסים שנוצרו על ידי המשתמש הם מהירים וקומפקטיים כמו טיפוסים מובנים תקניים.
תמיכה ביוניקוד, ובין השאר תמיכה ב-UTF-8.
יכולת לקרוא לפונקציות של פייתון, R, ג'אווה וסקאלה באמצעות שימוש בחבילות מתווכות.
יכולת להשתמש ישירות בפונקציות של שפת C, ללא צורך במעטפת או ב-API מיוחדים.
יכולות ניהול תהליכים בדומה ל-Shell.
יכולות מרשימות בניהול תהליכים אחרים משורת הפקודה.
ייצור אוטומטי של קוד יעיל ומוכוון לטיפוסי משתנים שונים.
המרה וקידום של טיפוסים מספריים בצורה אלגנטית וניתנת להרחבה.
רישיון חופשי: MIT לשפה, GPL לחלקים מן הספריות.
Multiple Dispatch (ידוע ב-Lisp כ"מולטי-מתודות") היא הכללה של Single Dispatch – המנגנון הפולימורפי על בסיס תורשה שמשמש בשפות מונחות אובייקטים.
בג'וליה כל הטיפוסים הקונקרטיים הם תת-טיפוסים של טיפוסים מופשטים, ובצורה ישירה או עקיפה הם גם תת-טיפוסים של הטיפוס Any, שנמצא בראש היררכיית הטיפוסים.
בניגוד לשפות אחרות, לטיפוסים קונקרטיים בג'וליה לא יכולים להיות תת-טיפוסים, ולצורך זה משתמשים בקומפוזיציה ).
ג'וליה הושפעה מאוד מניבים שונים של Common Lisp, ויש לה הרבה מן המשותף עם שפת Dylan, גם היא שפה דינמית מבוססת Multiple dispatch, ועם Fortress שגם היא שפה לתכנות נומרי.
בג'וליה, Dylan ו-Fortress, היכולת להרחיב היא ברירת מחדל, והפונקציות המובנות במערכת כולן גנריות וניתנות להרחבה.
ב-Dylan ה-Multiple Dispatch הוא יסודי כמו בג'וליה: כל הפונקציות שמגדיר המשתמש ואפילו פונקציות בסיסיות כמו + הן גנריות.
ועם זאת, מערכת הטיפוסים ב-Dylan לא תומכת באופן מלא בטיפוסים פרמטריים, שאופייניים יותר לשפות מהענף של ML (כמו OCAML ו-F#).
ב-Common Lisp, מערכת האובייקטים (CLOS) לא מאפשרת Dispatch על טיפוסים פרמטריים, ונדרש פרוטוקול הרחבה לשפה לשם כך.
Fortress מאפשרת Multiple dispatch על טיפוסים פרמטריים, אך בניגוד לג'וליה הטיפוסים שלה סטטיים ולא דינמיים, ויש לה שלבים נפרדים לקומפילציה ולהרצה.
הטבלה הבאה מספקת השוואה בין השפות:
שפה מערכת טיפוסים פונקציות גנריות טיפוסים פרמטריים ג'וליה דינמית ברירת מחדל כן Common Lisp דינמית אפשרי כן (אבל בלי Dispatch) Dylan דינמית ברירת מחדל חלקית (ללא Dispatch) Fortress סטטית ברירת מחדל כן
כברירת מחדל, סביבת ההרצה של ג'וליה צריכה להיות מותקנת כאשר מריצים קוד שנכתב בשפה.
בנוסף, ניתן ליצור גם קובץ הרצה עצמאי שאינו דורש את קוד המקור, בעזרת PackageCompiler.jl.
המאקרואים התחביריים של ג'וליה, שמשמשים למטא-תכנות, דומים לאלו של Lisp בכך שהם חזקים יותר ממאקרואים של החלפת טקסט שאופייניים לקדם-מעבדים של שפות אחרות כמו C, בעיקר כי הם עובדים ברמת עצי תחביר מופשטים (Abstract Syntax Tree).
מערכת המאקרואים של ג'וליה היא הגיינית, אך גם תומכת בלכידה מכוונת כשנדרש (כמו במקרה של מאקרואים אנאפוריים) באמצעות מבנהesc.
ג'וליה אינה כופה על המשתמש סגנון ספציפי לחישוב מקבילי, ובמקום זאת מספקת אבני בניין מרכזיות לחישוב מקבילי.
אלו נותנות את הגמישות הנדרשת לשימוש בסגנונות השונים של מיקבול, כמו גם יכולת לייצר סגנונות חדשים.
הדוגמה הבאה מראה לולאת for מקבילית שמתנקזת לבסוף ל-reduction:
ההפצה הרשמית של ג'וליה כוללת לולאת קריאה-פיענוח-הדפסה בשורת פקודה אינטראקטיבית (REPL), עם היסטוריה, השלמת טאבים ומצבים ייעודיים לעזרה ולפקודות מעטפת, כך שניתן יהיה להשתמש בה בשביל ניסויים בשביל לבדוק קוד במהירות.
המקטע הבא מציג סשן דוגמה המבצע חיבור מחרוזות:
כאשר מוסיפים לפני פקודות ; למצב מעטפת או ?
למצב עזרה, ה-REPL נותן למשתמש גישה למצבים השונים, וההיסטוריה של הפקודות נשמרת גם בין שימושים.
ניתן לבדוק קוד בצורה אינטראקטיבית, וניתן לשמור אותו ולהריץ מתוך קובץ עם סיומת .jl ואז להריץ משורת הפקודה בעזרת:
מחברות Jupyter אינטראקטיביות יכולות לתמוך בג'וליה (למעשה ג'וליה, פייתון ו־R הן ההשראה לשם Jupyter), וישנו גם פרויקט בשם Pluto.jl שמוגדר "מחברת ריאקטיבית" (מחברות שנשמרות בקובצי ג'וליה טהורים), ומהווה תחליף אפשרי למחברות Jupyter.
ניתן לשלב את ג'וליה עם שפות רבות אחרות (ביניהן 10–20 השפות הנפוצות ביותר).
הפקודה ccall משמשת כדי לקרוא לפונקציות מיוצאות ב-C, לקרוא פונקציות מספריות משותפות בפורטרן, לקרוא לחבילות שמאפשרות קריאה לשפות אחרות כמו פייתון, R, MATLAB, ג'אווה וסקאלה.
ישנן גם חבילות שמאפשרות לשפות אחרות לקרוא לג'וליה, כמו pyjulia של שפת פייתון.
לג'וליה יש תמיכה בגרסת יוניקוד 13.0, כאשר UTF-8 משמש במחרוזות (כברירת מחדל) ולקוד המקור של ג'וליה, כך שניתן להשתמש בסימנים מתמטיים נפוצים כאופרטורים, למשל ∈ במקום אופרטור in.
לג'וליה יש ספריות שתומכות בשפות Markup כגון HTML, XML, JSON ו-BSON, וספריות למסדי נתונים ולשימוש ברשת בכלל (כמו ספריה לטיפול ב-HTTP).
ניתן לקמפל תוכנות ג'וליה לקבצים בינאריים בעזרת PackageCompiler.jl.
ניתן ליצור גם קובצי הרצה קטנים יותר אם משתמשים בתת-סט סטטי של השפה דרך StaticCompiler.jl, שאינו תומך ב־dispatch בזמן ריצה או ב־garbage collection, מאחר ששני אלו דורשים את קובצי ההרצה של ג'וליה עצמה.
לג'וליה יש מנהל חבילות מובנה, והיא כוללת מערכת רישום כברירת מחדל.
חבילות בדרך כלל מופצות כקוד מקור שמנוהל ב-Github, אף על פי שישנן גם חלופות.
ניתן גם להתקין חבילות בינאריות, בתור artifacts.
ניתן להשתמש במנהל החבילות של ג'וליה לתשאול והידור חבילות, וכן לניהול סביבות.
ניתן גם להוסיף מערכות רישום נוספות שאינן מערכת הרישום הרשמית.
הגרעין של ג'וליה ממומש בג'וליה וב-C, ביחד עם C++ לתלויות של LLVM.
ה-Parsing והנמכת הקוד (למבנה קרוב יותר לקוד מכונה) ממומשים ב-FemtoLisp, שהוא ניב של Scheme.
פרויקט תשתית המהדר של LLVM משמשת בתור ה-Back end שיוצר קוד מכונה אופטימלי ב-32 או 64 ביט, על פי הפלטפורמה בה הקוד רץ.
מלבד כמה יוצאי דופן (כמו PCRE), הספרייה הסטנדרטית ממומשת בג'וליה.
התכונה הבולטת ביותר של המימוש של ג'וליה היא המהירות, כך שקוד בג'וליה לרוב ירוץ לכל הפחות בחצי המהירות של קוד אופטימלי מקביל ב-C, ובמהירות גבוהה בכמה סדרי גודל מאלו של פייתון או R.
מאחר שג'וליה משתמשת ב-JIT, היא מייצרת קבצים בינאריים ישירות, עוד לפני שהקוד רץ, ולא משתמשת ב-Bytecode.
לג'וליה יש ארבע רמות תמיכה, מ-tier 1 בה מובטח כי ג'וליה תצליח לרוץ, וישנם בינאריים רשמיים להתקנה, דרך tier 2 שם ג'וליה עובדת אך לא עוברת את כל הבדיקות ו-tier 3 הניסויית ועד tier 4 בה ג'וליה כפי הנראה פעלה לפחות פעם אחת בעבר, אך אינה פועלת כיום.
כל מעבדי IA-32 שמממשים ארכיטקטורת i686 נתמכים, וכך גם x86-64 (ידועה גם כ-amd64).
ג'וליה הותקנה עד כה בכמה פלטפורמות של ARM.
ישנה תמיכה מלאה ב-tier 1 ב-ARMv8 AArch64, בעוד ARMv7 ו-ARMv6 AARCH32 נתמכים ברמה נמוכה יותר ובצורה פחות חלקה בג'וליה 1.0 אם כי יש להם קובצי התקנה רשמיים.
התמיכה ב-ARM 32 ביט ירדה ל-tier 3 בגרסאות מאוחרות יותר, אם כי עדיין יש קובצי התקנה לא רשמיים לגרסה 1.5.1. ל-PowerPC 64 ביט יש תמיכה ב-tier 3, משמע "ייתכן שההידור יצליח".
יש פלטפורמות, כמו ראספברי פאי המקורי, להן צריך להדר את ג'וליה מקוד המקור עם דגלים ספציפיים.
לחלקם יש בינאריים לא רשמיים שהודרו מראש והוראות כיצד להדר.
ג'וליה כיום נתמכת ב-Raspberry Pi OS, עם תמיכה טובה יותר בפלטפורמות החדשות יותר בעלות מעבד ARMv7 ומעלה.
קרן ראספברי פאי מקדמת כיום את התמיכה בג'וליה.
ג'וליה עובדת בדפדפנים ובג'אווה סקריפט באמצעות JSExpr.jl.
ישנו פרויקט רדום בשם Julia-wasm שמאפשר ריצה של REPL ג'וליה בסביבת WebAssembly.
וישנם כלים להידור תוכנות שכתובות בג'וליה ל-WASM.
מערכת ההפעלה חלונות נתמכת בגרסאות 32 ו-64 ביט, מ-Windows 7 ומעלה.
ב-Windows 10 גרסת ה-64 ביט נתמכת ברמה גבוהה יותר מגרסת 32 ביט.
Windows על מעבדי ARM אינו מוזכר כנתמך.
לג'וליה יש תמיכת tier 1 ב-macOS (מחשבי מק מבוססי אינטל), אך לא מוזכרת שום תמיכה במעבדי Apple M1. ג'וליה נחשבת עובדת סביר, אם כי בביצועים פחותים, על מתרגם רוזטה 2 של אפל.
עבודה על גרסת ג'וליה מקומית למעבדי M1 (ללא אמולציה) נמצאת בשלבים מתקדמים.
מאחר שג'וליה מתהדרת על ARM, בתיאוריה ניתן לכתוב אפליקציות אנדרואיד בעזרת ה-NDK, אך ג'וליה כיום מכוונת לרוץ על אנדרואיד רק בצורה עקיפה, משמע עם chroot של לינוקס, או תחת termux.
פלטפורמת CUDA של Nvidia נתמכת ב-tier 1, בסיוע חבילות חיצוניות.
ישנן גם חבילות נוספות לתמיכה במאיצים אחרים כמו TPU של גוגל ו-GPU של AMD שנתמכים ב-OpenCL לדוגמה.
ישנה גם תמיכה ניסיונית ב-ROCm של AMD.
דף ההורדות באתר של ג'וליה מספק קובצי התקנה בינאריים וגם קוד מקור לכל הפלטפורמות שנתמכות באופן רשמי.
השפה עצמה היא תחת רישיון MIT.
ספריות שונות יוצאות תחת רישיונות שונים, כגון GPL, LGPL ו-BSD, כך שהסביבה עליה נשענת השפה מוגדרת כולה תחת רישיון GPL, אם כי ניתן להדר אותה גם ללא החלקים שתחת GPL.
ניתן להדר את השפה גם כספריה משותפת, כדי לשלב אותה עם קוד של המשתמש ב-C או בפורטרן, או עם ספריות צד שלישי.
ג'וליה מאפשרת שילוב עם ספריות שנכתבו ב-C או פורטרן ללא התאמות ואפילו ללא הידור מחדש – ניתן להתממשק ישירות לספריות האלו אפילו מן הממשק האינטראקטיבי ולנסות אותן עם תגובות מידיות.
הפרטים המלאים על רישוי החלקים השונים נמצאים במסמכי הרישוי של ג'וליה.
גרסה זמן שחרור הערות 0.3 אוגוסט 2014 0.4 אוקטובר 2015 0.5 אוקטובר 2016 0.6 יוני 2017 0.7 8 באוגוסט 2018 גרסה לבדיקת חבילות ובדיקת עדכון שלהן לגרסה 1.0. כללה שינויים קלים בתחביר, לתחביר שמקובל גם ב-1.x.
1.0 8 באוגוסט 2018 יצאה לאור ביחד עם גרסה 0.7. הגרסה המועמדת ליציאה לאור כג'וליה 1.0 יצאה לאור ב-7 באוגוסט 2018, ויום אחריה יצאה לאור גרסת 1.0 הסופית.
1.2 אוגוסט 2019 כוללת תמיכה מובנית בדפדפנים.
1.3 דצמבר 2019 כוללת מיקבול מרובה תהליכונים שנשלט מהקוד.
1.4 מאי 2020 כוללת תחביר לעבודה עם מערכים על בסיס 0 ושינוי במודל הזיכרון.
1.5 אוגוסט 2020 1.6 יולי 2021 כוללת הידור מקבילי ושיפורי מהירות משמעותיים.
כוללת מחולל מהיר יותר של מספרים רנדומליים, תיקונו אבטחה.
1.8 ספטמבר 2022 כוללת שיפורים לשחרור תוכנות ג'וליה ללא קוד מקור, האצת קומפיילר (לעיתים ברמה של 25% שיפור), ושיפור של ה־Inlining שמאפשר להגדיר Inlining לפונקציה בזמן קריאה ולא רק בעת הגדרת הפונקציה.
1.9 מאי 2023 יכולת קימפול מלא לקוד native, והאצת קדם-קימפול שמאיצה ריצה של חבילות.
1.10 דצמבר 2023 שיפור זמן טעינת חבילות, parser חדש, הודעות שגיאה משופרות.
הגרסה המוקדמת ביותר שנתמכת עדיין היא 1.6.7, עם תמיכה לטווח ארוך של שנה לפחות.
תיקוני באגים משוחררים על בסיס חודשי.
חבילות שעבדו בגרסה 1.0.x עובדות גם ב-1.1.x ובגרסאות חדשות יותר, מתוך הבטחה מוצהרת לתאימות קדימה בתחביר.
אמנם היו ממשקים לשפות אחרות שנתקלו בבעיה בהקשר של תהליכונים, למשל JavaCall.jl שמהווה ממשק לשפות JVM כמו ג'אווה או סקאלה, או Rcall.jl שמהווה ממשק לשפת R, אך יצרו מעקף לבעיה בגרסה 1.3.
ג'וליאנו סארטי (באיטלקית: Giuliano Sarti; 2 באוקטובר 1933 – 5 ביוני 2017) היה כדורגלן איטלקי, ששיחק בעמדת השוער.
לאורך הקריירה המצליחה שלו שיחק בכמה קבוצות, על אף שזכור בעיקר בהצלחתו עם פיורנטינה, וכשוער של קבוצת "לה גרנדה אינטר" של שנות ה-60 שהגיעו להישגים ברחבי איטליה ואירופה.
היכל התהילה של פיורנטינה: 2013
ג'וליה באטרס היא שחקנית אמריקאית.
היא זכתה לשבחים רבים על תפקידיה בסרטו של קוונטין טרנטינו, "היו זמנים בהוליווד" משנת 2019 ובסדרת הטלוויזיה "אמא אמריקאית" בשנים 2016–2020 ב-ABC.
באטרס נולדה בלוס אנג'לס, קליפורניה, לדארין באטרס, אנימטור בחברת דיסני, שעבד על סרטים כמו לשבור את הקרח וראלף שובר את האינטרנט, וללורליי באטרס, שנולדה לבית היל בלוס אנג'לס, קליפורניה.
באטרס החלה את הקריירה שלה בגיל שנתיים כשהופיעה בפרסומות.
תפקידה הראשון היה בסדרת הטלוויזיה בפרק בסדרה מחשבות פליליות.
בשנת 2016, באטרס שיחקה בתפקיד חוזר בסדרת הטלוויזיה טרנספרנט.
מאוחר יותר באותה שנה, היא החלה לשחק בקומדיית המצבים אמא אמריקאית.
כאשר קוונטין טרנטינו כתב את התסריט של סרטו התשיעי היו זמנים בהוליווד, הוא הבחין בבאטרס בטלוויזיה, ומאוחר יותר ליהק אותה לתפקיד שחקנית הילדה טרודי פרייזר.
לאחר שזכתה לשבחי הביקורת על תפקיד זה, באטרס וצוות ההנהלה שלה החליטו לחפש הזדמנויות דומות עבורה, מה שהוביל אותה לעזוב את סדרת הטלוויזיה "אמא אמריקאית" לאחר ארבע עונות.
היא הוחלפה בתפקיד עקרת הבית האמריקנית שלה בכוכבת במשפחות הכי טובות לשעבר, ג'יזל אייזנברג.
בשנת 2020, באטרס לוהקה לתפקיד בסרט האיש האפור בהפקת נטפליקס.
ב-15 ביוני 2021, הוכרז כי באטרס לוהקה לתפקיד בסרט הפייבלמנים - סרט ההתבגרות הסמי-אוטוביוגרפי של סטיבן ספילברג - בתור אן פיבלמן, דמות המבוססת על אחותו של ספילברג.
+ קולנוע שנה סרט תפקיד הערות 2016 13 שעות: החיילים הסודיים של בנגאזי בוורלי סילבה Term Life קייט (בת 7) גיבור אמריקאי לורן ג'נסן 2019 היו זמנים בהוליווד טרודי פרייזר 2022 האיש האפור קלייר פיצרוי 2022 הפייבלמנים אן פייבלמן2025שישי הפוך יותרהארפר קולמן
ג'וליה לוריין היל , היא פעילה סביבתית, המוכרת כמי שחיה על עץ סקויה במשך 738 ימים כדי למנוע את כריתתו לצרכים מסחריים.
בשנת 1996 עברה ג'וליה בטרפליי היל תאונת דרכים קשה, שממנה היא ניצלה בנס.
התאונה וזמן השיקום הארוך שנלווה לה הובילו את היל לצאת למסע במערב ארצות הברית, שם טיילה ביערות הסקויה של קליפורניה – ואלו הדהימו אותה והשפיעו עליה מאוד.
ב-1997, כשנודע להיל על עץ סקויה בן כ־1,000 שנה בקליפורניה שיועד לכריתה, היא החליטה לעשות מעשה ומ-10 בדצמבר 1997 עד 18 בדצמבר 1999, היא חייתה בין ענפיו של עץ עתיק זה שזכה לשם "לונה".
המחאה שלה זכתה לסיקור נרחב בתקשורת בארצות הברית, והעלתה לסדר היום את הסכנה שבה נתונים עצי הסקויה העתיקים.
מאבקה של היל נשא פרי, והיא הצליחה להגן על "לונה" ועל שלושה דונמים נוספים של יער.
היל נחשבת לאחת מאקטיביסטיות הסביבה המפורסמות בעולם, וב-1999 היא ייסדה עמותה ללא מטרות רווח בשם Circle of Life, ששמה לה למטרה ללמד בני אדם כיצד לחיות בכדור הארץ באופן שמתחשב יותר בטבע, באמצעות אירועים, סדנאות, תוכניות הכשרה ועוד.
ג'וליאנה ג'יי הרקבי היא שחקנית אמריקאית שידועה בזכות גילום דמותה של רבקה בסרט הקולנוע "סיפורו של דולפין", אלישה בסדרת הטלוויזיה "המתים המהלכים" ודיינה דרייק בסדרת הטלוויזיה "החץ" של רשת The CW.
הרקבי נולדה בניו יורק, והיא בתם של ברטה קרלה, מהגרת מהרפובליקה הדומיניקנית, ומייקל הרקבי, סגן הנשיא לשעבר של אולפני האחים וורנר ו-Kids' WB.
הרקבי מתארת את עצמה כיהודיה ממוצא דומיניקני".
קריירת המשחק שלה החלה בגיל 10 בפרסומת לסדרה "צמרמורת" של רשת השידור Fox Kids, המבוססת על סדרת ספרי אימה פופולריים.
תפקידה הקולנועי הראשון היה בהופעה ללא קרדיט בסרט "נסיכה קטנה" של אלפונסו קוארון.
בשנת 2010 היא השתתפה בסרט הקצר "מה שלולה רוצה" והייתה מועמדת לפרס השחקנית הטובה בפסטיבל קאן של אוניברסיטת מיאמי.
בהמשך, היא הופיעה בשני פרקים בסדרה "המתים המהלכים" בתפקיד שורדת המשתפת פעולה עם המושל.
בשנת 2016, הרקבי לוהקה לתפקיד חוזר בדמותה של הבלשית טינה בולאנד בעונתה החמישית של סדרת הטלוויזיה "החץ".
התברר שהייתה זו זהות בדויה שאימצה לעצמה, וכי זהותה האמיתית היא דיינה דרייק, שתהפוך בהמשך לקנרית השחורה החדשה.
היא קודמה לתפקיד ראשי בעונה השישית של הסדרה.
ג'וליאן קימאני שמפני הוא כדורסלן אמריקאי המשחק בקבוצת סן אנטוניו ספרס מליגת ה-NBA, בעמדת הסמול פורוורד.
אחיו התאום של הכדורסלן ג'סטין שמפני.
שמפני נולד בסטטן איילנד שבעיר ניו יורק, ובין השנים 2019–2022 למד באוניברסיטת סנט ג'ון בניו יורק.
לאורך שלוש עונותיו בקבוצת הכדורסל של האוניברסיטה רשם ממוצעים של 16.0 נקודות, 6.8 ריבאונדים, 1.4 אסיסטים ו-1.5 חטיפות למשחק.
שמפני לא נבחר על ידי אף קבוצה בדראפט ה-NBA 2022, אך זכה לחוזה דו-כיווני בקבוצת פילדלפיה 76'.
ב-14 בפברואר 2023, לאחר שני משחקי NBA בלבד, שוחרר מפילדלפיה.
ב-16 בפברואר 2023 חתם על חוזה דו-כיווני בסן אנטוניו ספרס, וב-15 משחקיו עם הקבוצה עד לסיום עונת קלע 11.0 נקודות בממוצע למשחק.
ביולי 2023 חתם בסן אנטוניו על חוזה NBA סטנדרטי ל-4 עונות.
ג'וליאן פיטר מקדונלד קלרי (נולד ב-25 במאי 1959) הוא שחקן, קומיקאי, סופר ומגיש אנגלי.
הוא החל להופיע כקומיקאי בשנות ה-80 ומאז הופיע גם בטלוויזיה, בסרטים, בתיאטרון וברדיו.
קלרי נולד ב-25 במאי 1959 בסורביטון, בריטניה.
הוא למד בבית הספר סנט בנדיקט, אילינג ולאחר מכן למד אנגלית ודרמה בגולדסמית' קולג', אוניברסיטת לונדון.
קלרי הוא הומו, והמיניות שלו מהווה את הבסיס לחלק גדול מהקומדיה שלו.
הוא מתייחס לעצמו כאל "הומוסקסואל מפורסם".
הוא ידוע בהופעה הקאמפית שלו, בתלבושות ובאיפור ראוותניים, וכן במשחקי מילים ובאינטראקציות עם הקהל שלו, כמו הערות על לבוש ופלירטוטים עם גברים הטרוסקסואליים בקהל.
קלרי נכנס לסצנת הקומדיה האלטרנטיבית בבריטניה בתחילת שנות ה-80, תחילה תחת הכינוי ג'יליאן פיפס ומאוחר יותר תחת הכינוי "מועדון המעריצים של ג'ואן קולינס".
הוא התאפר באיפור כבד והתלבש בבגדים שערורייתיים, לעיתים קרובות עם עור/PVC ורמזים ל-BDSM.
גם כלבת המחמד שלו, פאני כלבת הפלא, השתתפה בהופעות שלו.
מאז, קלרי ערך כמה מסעי הופעות של המופע הבימתי שלו, שחלקם יצאו בסרטי וידאו, כולל:
קלרי מופיע בטלויזה החל מאמצע שנות ה-80, בעיקר בתוכניות הומור וסאטירה, וכן בסדרות דרמה וסדרות תעודיות.
קלרי הופיע בהפקות תיאטרון החל מראשית שנות ה-2000. בין היתר שיחק בהצגות Taboo, Cabaret, ו-Jesus Christ Superstar.
קלרי פרסם אוטוביוגרפיה, "A Young Man's Passage", על קורות חייו ועל הקריירה שלו עד לשנת 1993. בשנת 2021 פרסם ספר נוסף בשם "The Lick of Love: How Dogs Changed My Life", על סיפור חייו דרך חיות המחמד שלו.
בן הזוג של קלרי, כריסטופר, מת מאיידס בשנת 1991. קלרי נמצא במערכת יחסים עם איאן מקלי מאז 2005, והזוג נישא ב-19 בנובמבר 2016.
ג'וליאנו סִימֵאוֹנֶה באלדיני (בספרדית: Giuliano Simeone Baldini; נולד ב-18 בדצמבר 2002) הוא כדורגלן ארגנטינאי המשחק בעמדת החלוץ באתלטיקו מדריד מהלה ליגה ובנבחרת ארגנטינה.
סימואנה נולד ברומא בשנת 2002 כשאביו המאמן ושחקן העבר דייגו סימאונה שיחק במדי לאציו, בגיל 4 חזר לארגנטינה כדי לגור עם אמו.
סימאונה החל את קריירת הנוער שלו בריבר פלייט.
ובספטמבר 2019, עבר למחלקת הנוער של אתלטיקו מדריד, בזמן שאביו אימן את הקבוצה הבוגרת.
לסימאונה שני אחים שגם הם כדורגלנים מקצוענים: ג'ובאני וג'אנלוקה.
לאחר שנתיים במחלקת הנוער של אתלטיקו מדריד ערך סימאונה את הופעת הבכורה שלו בבוגרים בקבוצת המילואים של המועדון אתלטיקו מדריד ב' ב-17 בינואר 2021, בתיקו 1–1 נגד או.
פובלנסה במסגרת הליגה הספרדית השלישית וגם הבקיע את שער הבכורה שלו במועדון במשחק זה.
ואת עונת הבכורה שלו הוא סיים עם 4 שערים ב-15 הופעות.
את קדם העונה של עונת 2021/2022 העביר סימאונה עם הקבוצה הבכירה של המועדון, אך לאחר קדם העונה שב לקבוצת המילואים שירדה לליגה החמישית לאחר שינוי מבנה הליגות בספרד.
ואת העונה סיים עם 25 שערים ב-36 הופעות.
במהלך העונה זכה סימאונה להופעת בכורה בקבוצה הבכירה של המועדון כשעלה כמחליף ב-20 באפריל 2022 במשחק ליגה שהסתיים בתוצאה 0–0 מול גרנדה.
השאלות לריאל סרגוסה ודפורטיבו אלאבס
ב-4 ביולי 2022, הושאל סימאונה לעונה אחת לריאל סרגוסה מהליגה השנייה.
ב-13 באוגוסט 2022 ערך את הופעת הבכורה שלו במועדון בתיקו 0–0 עם לאס פאלמאס, ב-4 בספטמבר הבקיע סימאונה את שער הבכורה שלו במועדון בהפסד 1–2 לדפורטיבו לוגו.
ואת העונה סיים עם 9 שערים ב-37 הופעות בכל המסגרות.
ב-21 ביולי 2023 חידש סימאונה את חוזהו באתלטיקו מדריד עד 2028, ועבר בהשאלה לדפורטיבו אלאבס מהלה ליגה לעונה אחת.
ב-6 באוגוסט 2023, במהלך משחק ידידות מול בורגוס במסגרת קדם העונה שבר סימואנה את עצם השוקית כתוצאה מתיקול שנעשה עליו.
פציעה זו השביתה אותו לכ-5 חודשים.
ב-2 בינואר 2024 ערך סימואנה את הופעת הבכורה שלו באלאבס בתיקו 1–1 מול ריאל סוסיאדד.
ב-27 באפריל 2024 כבש סימואנה את שערו היחיד במדי אלאבס בניצחון 3–0 על סלטה ויגו.
ואת עונת ההשאלה שלו באלאבס סיים סימאונה עם שער בודד ב-16 הופעות בכל המסגרות.
לקראת עונת 2024/2025 שב סימאונה לאתלטיקו מדריד.
ב-31 באוגוסט ערך את הופעת הבכורה המחודשת שלו בקבוצה בניצחון 1–0 על אתלטיק בילבאו.
ב-2 באוקטובר ערך סימאונה הופעת בכורה אירופית בהפסד 0–4 לבנפיקה ליסבון במסגרת שלב הליגה בליגת האלופות.
ב-3 בנובמבר 2024 הבקיע סימאונה שער בכורה במועדון בניצחון 2–0 לאס פלמאס.
ב-29 בינואר 2025, כבש סימאונה את שערו הראשון באירופה בניצחון 4–1 על רד בול זלצבורג.
ואת העונה המלאה הראשונה שלו באתלטיקו הוא סיים עם 5 שערים ב-47 הופעות בכל המסגרות.
סימאונה נבחר לייצג את נבחרת ארגנטינה באולימפיאדת פריז 2024, שם כבש במשחק הפתיחה, בהפסד 1–2 מול מרוקו.
והודח עם הנבחרת ברבע גמר הטורניר.
ב-5 בנובמבר 2024 זומן סימאונה לראשונה לסגל הנבחרת הבוגרת לקראת צמד המשחקים נגד פרגוואי ופרו במסגרת מוקדמות מונדיאל 2026. ב-19 בנובמבר 2024 ערך סימואנה את הופעת הבכורה שלו בנבחרת הבוגרת בניצחון 1–0 על נבחרת פרו.
ב-26 במרץ 2025 הבקיע את שער הבכורה שלו במדי הנבחרת הבוגרת בניצחון 4–1 על ברזיל גם כן במסגרת מוקדמות מונדיאל 2026.
ג'וליאנה איידן מרטינז היא שחקנית אמריקאית.
היא ידועה בעיקר בזכות תפקידה כקייט סילבה בסדרת הטלוויזיה "חוק וסדר: מדור מיוחד".
מרטינז נולדה וגדלה במיאמי, פלורידה שבארצות הברית.
היא למדה באוניברסיטת ייל וסיימה את בית הספר לדרמה של דוד גפן באוניברסיטת ייל בשנת 2020.
מרטינז החלה את קריירת המשחק שלה בהופעות אורח בסדרות טלוויזיה שונות, כגון: "המסתורין של לורה", "הבן האובד" ו"הרשימה השחורה".
בשנת 2024, מרטינז כיכבה במיני-סדרה של נטפליקס "גריסלדה" בתפקיד הסוכנת ג'ון הוקינס.
על תפקיד זה קיבלה מועמדות לפרס אימג'ן לשחקנית המשנה הטובה ביותר בטלוויזיה.
בהמשך השנה, מרטינז כיכבה בתפקיד אורח בפרק של סדר הטלוויזיה "מוקד 911" של ABC.
בנוסף, היא לוהקה לתפקיד קבוע בסדרה "חוק וסדר: מדור מיוחד" בתור הבלשית הצעירה קייט סילבה, היא הצטרפה לסדרה בעונה ה-26.
שנה סרט תפקיד הערות 2015 בור זפת מישל 2022 איך לא לצאת לדייט כטרנס זוג מנשק 1 סרט קצרגבול אמילי מאסי 2023 הם באים מהשמיים ערבה חלון סרט קצר
+שנהמסגרתקטגוריהעבודה מועמדתתוצאההערות2024פרס אימג'ןשחקנית המשנה הטובה ביותר בטלוויזיהגריסלדה
ג'וליאנה פרז פוקס (נולדה ב-6 באפריל 2004) היא שחקנית כדורסל יהודייה-אמריקאית-ישראלית.
פרז פוקס משחקת בעמדות הפאוור פורוורד והסנטר.
פרז פוקס החלה את דרכה בקבוצות כדורסל מקומיות במונטווידאו, אורוגוואי.
בגיל 13 שיחקה בקבוצת בנים, ולאחר מכן, החל מגיל 15, עברה לשחק בקבוצות נערות ובוגרות.
היא ייצגה את נבחרת אורוגוואי באליפות דרום אמריקה לגילאים הצעירים.
בעונת 2023/2024 בליגת העל בכדורסל נשים, שותפה פרז פוקס בגמר הפלייאוף בין אליצור רמלה להפועל לב ירושלים.
היא לא קלעה נקודות במשחק, שהסתיים בניצחון 60:84 לרמלה, שהעניק לה את האליפות ה-13 בתולדותיה.
במהלך עונה זו, במשחק נוסף נגד הפועל בני כפר סבא, קלעה פרז פוקס שתי נקודות ותרמה לניצחון 80:104 של קבוצתה.
אליפות המדינה המדינה עם אליצור רמלה (2024)
ג'וליאנה סטרטון היא פוליטיקאית ומשפטנית אמריקאית, המכהנת כסגנית המושל ה-48 של מדינת אילינוי מאז ינואר 2019. היא נבחרה לתפקיד בבחירות 2018 ובבחירות 2022 כעמיתתו למרוץ של ג'יי.
סטרטון, חברת המפלגה הדמוקרטית, כיהנה כחברת בית הנבחרים של אילינוי בין השנים 2017–2019 כאחת מנציגי העיר שיקגו.
בבחירות 2026 היא מתמודדת לסנאט של ארצות הברית.
ג'וליאנה ויגינס נולדה בשיקגו ב־8 בספטמבר 1965. היא גדלה בשכונת פיל היל (Pill Hill) שבצד הדרומי של העיר.
אביה, הנרי ויגינס, היה רדיולוג, ואמה, ולמה ויגינס, הייתה מורה שעבדה במערכת בתי הספר הציבוריים של שיקגו ובארגון מכללות העיר של העיר.
סטרטון למדה בבית הספר התיכון אקדמיית קנווד, ולאחר מכן השלימה את לימודיה הגבוהים באוניברסיטת אילינוי באורבנה-שמפיין, שם קיבלה תואר ראשון ב-1987. לאחר סיום לימודיה שבה לשיקגו ועבדה כמפיקה בתחום הווידאו עבור ממשלת העיר.
בהמשך למדה משפטים וקיבלה תואר שני במשפטים מאוניברסיטת דה פול בשנת 1992.
בשנת 1997, לאחר תקופה של עיסוק בעריכת דין במגזר הפרטי, הקימה סטרטון חברה עצמאית לייעוץ משפטי בשם "JDS Mediation Services", שהתמקדה בגישור ובשיטות אלטרנטיביות ליישוב סכסוכים.
היא שימשה כבוררת, כנציבת שימועים משפטיים וכשופטת משפט מִנהלי עבור מספר סוכנויות ממשלתיות, בהן המחלקה לענייני עסקים והגנת הצרכן של עיריית שיקגו, המשרד לשימועים מינהליים, והוועדה ליחסי אנוש.
בשנים 2011–2014 כיהנה כמנכ"לית המועצה המייעצת לצדק של מחוז קוק – גוף האמוּן על תיאום ויישום רפורמות במערכת המשפט הפלילי עבור נשיא מועצת מחוז קוק.
בשנים 2015–2017 עבדה כמנהלת המרכז לביטחון ציבורי ולצדק באוניברסיטת אילינוי בשיקגו.
בנוסף הייתה חברת דירקטוריון מייסדת של המרכז להגנת ילדים בשיקגו וכיהנה כחברה במועצת המנהלים של האגודה להגנת קטינים (Juvenile Protective Association).
בבחירות 2016 התמודדה סטרטון לבית הנבחרים של אילינוי במחוז הבחירה החמישי מול נציג המחוז המכהן קן דאנקין.
דאנקין היה נתון לביקורת מצד חברי מפלגתו על שהיסס לתמוך בהצעות חוק שנועדו לבטל שינויים שביצע מושל אילינוי הרפובליקני ברוס ראונר בתוכניות שירותים חברתיים.
סטרטון זכתה לתמיכתו של נשיא ארצות הברית ברק אובמה, וכן לתמיכת ארגוני עובדים אחדים בזכות עמדותיה בסוגיות טיפול בילדים, עבודה וסיעוד ביתי.
בבחירות המקדימות של המפלגה הדמוקרטית במרץ 2016 ניצחה סטרטון את דאנקין עם 68% מהקולות.
המרוץ היה מן היקרים בתולדות הבחירות לבית הנבחרים של אילינוי, עם סך תרומות של כ־6 מיליון דולר אמריקאי לשני המועמדים יחד.
עד אוגוסט 2017 הובילה סטרטון 25 הצעות חוק, מתוכן תשע הובאו לאישורו של המושל ברוס ראונר, וכיהנה במספר ועדות פרלמנטריות.
פריצקר כי סטרטון תהא עמיתתו למרוץ בבחירות לתפקיד מושל אילינוי 2018. לאחר ההכרזה ציינה כי חינוך לגיל הרך וזכויות רבייה של נשים נמנים בין סדרי העדיפויות המרכזיים שלה, ולצד סוגיות אלה גם רפורמה במערכת המשפט הפלילי.
ב-7 בנובמבר 2018 נבחרה לסגנית מושל אילינוי, לאחר שפריצקר והיא ניצחו את המועמדים הרפובליקניים ברוס ראונר ואוולין סנגינטי, שכיהנו כמושל וכסגנית המושל בהתאמה.
בעקבות זאת היא התפטרה מחברותה בבית הנבחרים של אילינוי, וההתפטרות נכנסה לתוקף ב-31 בדצמבר 2018.
היא הושבעה לתפקידה ב-14 בינואר 2019. מאז היא עומדת בראש יוזמת "צדק, שוויון והזדמנויות" (Justice, Equity, and Opportunity Initiative), ומכהנת כיושבת ראש מועצת אילינוי לנשים ולנערות, מועצת העניינים הכפריים של המושל, המועצה לפיתוח צבאי וכלכלי, והמועצה לתיאום נהר האילינוי.
ביולי 2021 הודיעו פריצקר וסטרטון כי יתמודדו מחדש בבחירות 2022. ב-8 בנובמבר 2022 נבחרו הצמד לכהונה שנייה בתפקידיהם, לאחר שניצחו את המועמדים הרפובליקנים דארן ביילי וסטפני טראסל.
הם החלו את כהונתם השנייה ב-9 בינואר 2023.
הבחירות לסנאט של ארצות הברית 2026
באפריל 2025 הכריזה סטרטון כי בבחירות 2026 תתמודד לסנאט של ארצות הברית באילינוי, בעקבות פרישתו של הסנאטור דיק דרבין מהחיים הפוליטיים.
היא זכתה לתמיכתם של המושל פריצקר ושל הסנאטורית תמי דקוורת', נציגתה האחרת של אילינוי בסנאט האמריקאי.
יריביה העיקריים בבחירות הם חברי בית הנבחרים רובין קלי וראג'ה קרישנאמורת'י.
סטרטון נשואה ואם לארבע בנות, ומתגוררת בשכונת ברונזוויל שבשיקגו.
נישואיה הראשונים היו לוויליאם סטרטון, שממנו נולדו לה שלוש בנות; השניים התגרשו בשנת 2016. לאחר מכן נישאה לבריאן אקולס, ולהם ילדה נוספת.
סטרטון הייתה בין הלקוחות הראשונים שרכשו קנאביס כאשר אילינוי החלה במכירה חוקית של קנאביס לשימושי פנאי ב-1 בינואר 2020.
ג'וליאנו אין קמפניה (באיטלקית: Giugliano in Campania), הידועה גם בשם ג'וליאנו, היא עיר (קומנה איטלקית, רשות מקומית) הנמצאת במטרופולין של העיר נאפולי, קמפניה, איטליה.
נכון לספטמבר 2025, מתגוררים בה 124,633 תושבים, מה שהופך אותה לעיר האיטלקית המאוכלסת ביותר שאינה בירת מחוז.
בין המאה ה־5 למאה ה־4 לפני הספירה נאחז בטריטוריה של ג'וליאנו השבט האוסקי, בניו הקימו, בין שאר הערים הרבות, את אתלה Atella וליטרנם Liternum, שתיהן פרחו תחת שלטון רומא.
הרומאים קראו לאזור טרה די לבורו Terra di Lavoro, שהיה החלק הפורה ביותר של קמפניה פליקס Campania felix.
ליד "אגם פטריה" הוקמה העיר העתיקה ליטרנם.
בשנת 194 לפנה"ס הפכה למושבה רומית.
העיר מפורסמת בעיקר כמקום מגוריו של סקיפיו אפריקנוס האב, שנסוג מרומא ומת שם.
קברו והווילה שלו מתוארים על ידי סנקה הצעיר.
בשנת 455 נבזזה והושמדה העיר על ידי גאיזריק והוונדלים שלו.
התושבים ששרדו היגרו למרכז ההיסטורי הנוכחי של ג'וליאנו.
העיר נותרה יישוב קטן עד שנת 1207, כאשר העיר קומה נהרסה בידי הנאפוליטנים; חלק מתושביה של אותה עיר, ובהם אנשי הכמורה וקפיטול הקתדרלה (כמרים מצוות ההנהלה), מצאו מקלט בג'וליאנו.
המסמכים הראשונים המזכירים פאודליזם בג'וליאנו מתוארכים לשנת 1270.
ב-1495, לאחר ששארל השמיני מלך צרפת כבש את ממלכת נאפולי, החזיר את הנחלה ומעמד הפאודל (הפיף) לרוזן מישל ריצ'ו, אשר נלקח ממנו לאחר תבוסת הצרפתים.
בשנת 1536 מכרה משפחת קרבונה את חלקותיה, ולאחר מכן בשנת 1542 מכרו הקרפה את חלקותיהם לקוזימו פינלי, שבני משפחתו ניהלו את ג'וליאנו כדין במשך כ-מאה שנה.
קוזימו, בהשפעתו, השיג את זכות השיפוט אשר שחררה מנהלית את הפיף של ג'וליאנו מהתערבותה של אברסה.
בשנת 1545 הוא הקים שם את האחוזה הדוכסית, שהייתה אז מרכז הכוח.
בתקופה זו חלה תנופה משמעותית בכלכלה ובצמיחה התרבותית והחברתית של האוניברסיטה של ג'וליאנו, והשאירו עדויות אומנותיות שונות.
בשנת 1639 גליאצו פינלי מכר את חלקיו לצ'זארה ד'אקווינו.